## Odluka o naknadi putnih troškova u svezi s ostvarivanjem prava kada je osigurana osoba upućena u drugo mjesto radi ocjene radne sposobnosti

### NN 26/1992 (5.5.1992.), Odluka o naknadi putnih troškova u svezi s ostvarivanjem prava kada je osigurana osoba upućena u drugo mjesto radi ocjene radne sposobnosti

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na temelju članka 6. točka 1 i 10, te članka 28. Statuta Republičkog
fonda mirovinskog i invalidskog osiguranja individualnih poljoprivrednika
Hrvatske ("Narodne novine", broj 58/90), a u svezi s člankom
90. Statuta Samoupravne interesne zajednice mirovinskog i invalidskog osiguranja
individualnih poljoprivrednika Hrvatske ("Narodne novine", broj
4/84, B/86, 29/86, 4/89, 40/90), Upravni odbor Republičkog fonda mirovinskog
i invalidskog osiguranja individualnih poljoprivrednika Hrvatske na sjednici
održanoj 24. travnja 1992. godine donosi

## ODLUKU

### o naknadi putnih troškova u svezi s ostvarivanjem prava kada je osigurana osoba upućena u drugo mjesto radi ocjene radne sposobnosti

1. Naknada putnih troškova koja pripada osiguranicima - individualnim
poljoprivrednicima i članovima njihovih obitelji obuhvaća: a) Naknadu za
troškove prijevoza u odlasku i povratku, b) Naknadu za troškove prehrane
i smještaja za vrijeme putovanja i boravka u drugom mjestu.

2. Naknada za troškove prijevoza pripada po najnižoj tarifi za redovita
prijevozna sredstva javnog prometa i prema najkračoj relaciji. Ako osigurana
osoba upotrebljava vlastito prijevozno sredstvo, naknada za troškove prijevoza
pripada u visini cijene vozne karte javnog prijevoznog sredstva.

3. U hitnim i medicinski opravdanim slučajevima može se odobriti uporaba
i skupljeg, odnosno posebnoga, prijevoznog sredstva (brzi ili ekspresni
vlak, spavaća kola, viši razred u vlaku, automobil, zrakoplov i dr.), ako
je to potrebno s obzirom na zdravstveno stanje osigurane osobe ili na dužinu
puta. Korištenje skupljeg, odnosno posebnog prijevoznog sredstva, odobrava
ovlašten organ Službe republičkog fonda, na prijedlog nadležnog lijećnika
zdravstvenog osiguranja, ili stručnog organa vještaćenja Republičkog fonda.
Osigurana osoba kojoj je odobrena upotreba prijevoznoga sredstva iz stavka
1. ove točke, dužna je za obračun naknade prijevoznih troškova podnijeti
dokaz o korištenju toga prijevoznog sredstva.

4. Naknada za troškove prijevoza skupljim prijevoznim sredstvom javnog
prometa pripada, osim u slučajevima iz točke 3. ove odluke, i u slučaju
ako su ukupni putni troškovi (točka 1") manji od troškova koji bi
nastali da se osigurana osoba koristila jeftinim prijevoznim sredstvom.

5. Naknada za troškove prehrane i smještaja za vrijeme putovanja i boravka
u drugom mjestu iznosi 905.HRD dnevno i pripada u punoj ili smanjenoj svoti
ovisno o trajanju putovanja i izbivanja Troškovi noćenja priznaju se prema
računu hotelskougostiteljske radne organizacije, najviše od svote za jednokrevetnu
sobu, osim najskuplje kategorije.

6. Naknada iz točke 5. ove odluke pripada u punoj svoti ako je putovanje
i izbivanje trajalo neprekidno najmanje 12 sati. Ako putovanje i izbivanje
traje manje od 12, a najmanje 8 sati, naknada iz stavka 1. ove točke pripada
u smanjenoj svoti i to u visini od 50% od pune svote, a ako je trajalo
manje od 8 sati osigurana osoba nema pravo na naknadu. Ako putovanje i
izbivanje traje neprekidno duže od 24 sata, naknada iz stavka 1. ove točke
pripada za svaka 24 sata, kao i za ostatak vremena iznad 12 sati u piknoj
svoti, a za ostatak vremena ispod 12, a iznad 8 sati u smanjenoj svoti
iz stavka 2. ove točke.

7. Vrijeme za koje pripada naknada iz točke 5. ove odluke računa se
od polaska korištenoga prijevoznog sredstva iz mjesta prebivališta, odnosno
boravišta, do povratka u to mjesto. Polazak i povratak korištenoga prijevoznog
sredstva, u javnom prometu, utvrđuje se prema propisanom voznom redu, uzimajući
pri povratku u obzir mogućnost korištenja prvog redovitog prijevoznog sredstva.
U vrijeme iz stavka 1. ove točke ne računa se vrijeme koje je osigurana
osoba provela radi određenog ispitivanja u zdravstvenoj ili drugoj organizaciji
u kojoj je imala osiguran smještaj i prehranu.

8. Pri obračunu naknade putnih troškova osigurana osoba podnosi dokaze
o danu i satu odlaska na putovanje, o vremenu izbivanja i o danu i satu
povratka s putovanja.

9. Pravo na naknadu troškova prijevoza u odlasku i povratku i naknadu
za troškove prehrane i smještaja za vrijeme putovanja i boravka u drugom
mjestu, imaju i osobe određene kao pratioci osigurane osobe, ako je to
potrebno prema mišljenju nadležnog stručnog organa vještaćenja.

10. Ova odluka stupa na snagu osmoga dana od dana objave u "Narodnim
novinama", a primjenjuje se od 1 sijećnja 1992.

Klasa: 141-13/92-01/1415

Urbroj : 343-99-01 / 1-92

Zagreb. 24. travnja 1992.

Predsjednik Upravnog odbora Republičkog fonda

mirovinskog i invalidskog osiguranja individualnih poljoprivrednika
Hrvatske

**dr. Stjepan Blažinkov, v. r.**

Odluka, NN 26/1992-639